নির্বাচন কার্যালয়ের তথ্য মতে, কক্সবাজার পৌরসভা নির্বাচনে মনোনয়নপত্র জমা দেয়ার শেষ সময় ছিলো গতকাল ২৪ জুন বিকাল ৫টা পর্যন্ত। গতকালকে মেয়র পদে ছয়জন মনোনয়নপত্র জমা দিয়েছেন। তারা হলেন, আওয়ামী লীগের মনোনীত প্রার্থী ও জেলা আওয়ামী লীগের সাধারণ সম্পাদক মুজিবুর রহমান, বিএনপির মনোনিত প্রার্থী ও জেলা শ্রমিকদলের সভাপতি রফিকুল ইসলাম, বতর্মান মেয়র সরওয়ার কামাল, জাতীয় পার্টির প্রার্থী রুহুল আমিন সিকদার, ইসলামী আন্দোলন বাংলাদেশ এর প্রার্থী মো. জাহেদুর রহমান ও স্বতন্ত্র প্রার্থী খোরশেদ আনোয়ার।